stanford-oval/wikipedia huggingface dataset:
Strawberry Arena

| Strawberry Arena |
| --- | --- |
 Ruotsin kansallisen jalkapallostadionin rakennus syyskuussa 2014, tuolloin nimellä Friends Arena.
Rakennuksen tiedot
Sijainti:  Solna (Suur-Tukholma)
Koordinaatit:  59°22′00″N, 18°00′00″E
Rakennustyöt aloitettu:  2009
Avattu:  2012
Omistaja:  Ruotsin jalkapalloliitto, Solna, Jernhusen, Peab, Fabege
Kustannukset:  300 miljoonaa euroa
Käyttäjät
 AIK Ruotsin jalkapallomaajoukkue 
Katsojakapasiteetti
 50 000 (jalkapallo) 67 500 (konsertit) 
Kentän mitat
 68 x 105 m 
Lisää rakennusartikkeleitaArkkitehtuurin teemasivulla
Strawberry Arena (ent. Friends Arena (2012–2024) ja Swedbank Arena (2012)) on jalkapallostadion Solnassa, Ruotsissa. Se avattiin 27. lokakuuta 2012.
Areena korvasi vanhan Råsundastadionin, ja sen kapasiteetti jalkapallossa on noin 50 000. Swedbank toimi areenan nimisponsorina maaliskuuhun 2012 saakka, jolloin se lahjoitti nimioikeudet kiusaamisen vastaista työtä tekevälle Friends-järjestölle ja areenan nimeksi tuli Friends Arena. 12. heinäkuuta 2024 nimioikeudet ostettiin uudelleen ja areenan nimeksi vaihtui Strawberry-hotelliketjun mukaisesti Strawberry Arena.
Areenalla on suljettava katto, mikä mahdollistaa tapahtumien järjestämisen sisätiloissa.
Käyttö

Strawberry Arena on Allsvenskanissa pelaavan AIK:n kotikenttä sekä Ruotsin maajoukkueen päästadion. Stadion täyttää myös kaikki FIFA:n ja UEFA:n kriteerit, joten siellä on mahdollista järjestää esimerkiksi Mestarien liigan finaali tai EM-lopputurnaus. Vuonna 2013 siellä järjestettiin sekä naisten EM-lopputurnauksen että Ruotsin cupin finaali.
Strawberry Arenalla järjestetään myös konsertteja ja erilaisia muita suurtapahtumia. Stadionilla on järjestetty esimerkiksi Melodifestivalenin finaali vuodesta 2013 alkaen sekä Sweden International Horse Show (SIHS) vuodesta 2014.
Aiheesta muualla

Kuvia tai muita tiedostoja aiheesta Strawberry Arena Wikimedia Commonsissa
Virallinen sivusto (ruotsiksi)
Tapaus Friedman

| Tapaus Friedman> Capturing the Friedmans |
| --- | --- |

Ohjaaja:  Andrew Jarecki
Tuottaja:   Andrew Jarecki  Marc Smerling 
Säveltäjä:  Andrea Morricone
Kuvaaja:  Adolfo Doring
Valmistustiedot
Valmistusmaa:  Yhdysvallat
Tuotantoyhtiö:  HBO
Levittäjä:  Magnolia Pictures Netflix Fandango at Home (käännä suomeksi)
Ensi-ilta:  2003
Kesto:  110 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tapaus Friedman (Capturing the Friedmans) on vuonna 2003 ensi-iltansa saanut Andrew Jareckin ohjaama dokumenttielokuva Arnold ja Jesse Friedmanin lapsiin kohdistaman hyväksikäytön tutkimuksista 1980-luvun Yhdysvalloissa. Jareckin alkuperäisenä tarkoituksena oli tehdä dokumentti lastenjuhlissa esiintyvistä klovneista kuten David Friedmanista. Hän sai tietää että Davidin veli ja isä oli aiemmin tuomittu naapuruston poikien seksuaalisesta hyväksikäytöstä, ja elokuvasuunnitelmat muuttuivat.
Tapaukseen liittyy useita ristiriitoja, eikä viranomaisille ole täysin selvillä vieläkään mitä todellisuudessa tapahtui.
Dokumentti sai Suomen ensi-iltansa Rakkautta ja anarkiaa -festivaaleilla 2003 ja se on esitetty Yle TV2 -kanavan Dokumenttiprojekti-ohjelmapaikalla maaliskuussa 2007 ja tammikuussa 2008.
Arvioita

Turun Sanomien Tapani Maskula piti Tapaus Friedmania härskisti tragedian vammauttamia henkilöitä hyväksikäyttävänä ja katsojaa vaivaannuttavana tuotoksena. Hänestä ohjaaja vatvoo keskiluokkaisen juutalaisperheen piinaa, mutta jättää kaiken avoimeksi pyrkimättäkään tutkittuun ja perusteltuun päätelmään.
Aiheesta muualla

Tapaus Friedman Internet Movie Databasessa (englanniksi)
Tohka, Antti: Capturing the Friedmans (2003) – Tapaus Friedman. Elitisti, 2003.
Spatiaalinen autokorrelaatio

Spatiaalinen autokorrelaatio  on tilastotieteessä ja todennäköisyyslaskennassa stokastisissa prosesseissa eräs autokorrelaation muoto. Kun prosessin satunnaismuuttujat indeksoidaan avaruuden pisteillä, saadaan satunnaiskenttä, jossa satunnaismuuttujat ovat sidoksissa toisiinsa geometrisesti. Satunnaiskentät ovat siis spatiaalisia stokastisia prosesseja. Satunnaiskentässä satunnaismuuttujien väliset riippuvuudet vaikuttavat merkittävästi niiden yhteisjakaumaan ja siksi riippuvuusfunktiot näyttelevät stokastisten prosessien teoriassa merkittävää osaa. Autokorrelaation tärkein käyttömuoto on hyödyntää tietoa riippuvuudesta kentän tietojen estimoinnissa tai arvojen interpoloinnissa.
Satunnaismuuttujien välinen riippuvuus

Maantieteellisissä ilmiöissä mitattavan suureen arvoissa ilmenee usein suurta samankaltaisuutta läheltä toisiaan otetuissa näytteissä ja vähän samankaltaisuutta kaukana toisistaan otetuissa näytteissä. Maantieteilijän Waldo Toblerin ensimmäinen maantieteellinen sääntö sanoo vapaasti suomennettuna, että ”Kaikki riippuu aina kaikesta muusta, mutta lähellä toisiaan olevat riippuvat enemmän kuin kaukana toisistaan olevat”. Niissä ilmiöissä, joita voidaan luontevasti kuvailla suureilla, voidaan riippuvuutta lähestyä matemaattisesti.
Nimenä autokorrelaatio viittaa korreloimiseen itsensä kanssa. Sillä viitataan kentällä mitatun suureen näytteisiin, joiden arvot korreloivat näytteiden välisten etäisyyksien ollessa pienet. Kun tapahtuma tulkitaan todennäköisyyslaskennan välineillä, muuttuu tutkimuskenttä satunnaiskentäksi ja näytteet satunnaismuuttujiksi, joilla on paikkakoordinaatit ja todennäköisyysjakaumiensa tuottamat arvot. Autokorrelaatio tarkoittaa silloin satunnaiskenttän tai stokastisen prosessin sisällä olevien satunnaismuuttujien välisen riippuvuuden astetta. Aikasarjoissa, jotka ovat temporaalisia stokastisia prosesseja, riippuvuus on tavallisesti voimakasta ajallisesti lähekkäisissä satunnaismuuttujissa. Spatiaalinen riippuvuus on tavallisesti voimakasta maantieteellisesti tai avaruudellisesti lähekkäisissä satunnaismuuttujissa.
Riippuvuutta ilmaistaan riippuvuusfunktioilla, joiden muuttujina ovat spatiaallisten pisteiden väliset etäisyydet ja suunnat (etäisyysvektorit  h). Korrelogrammi  \rho (h) ilmaisee korrelaation määrää etäisyysvektorin suhteen, kovarianssifunktio  \sigma (h) kovarianssin suuruutta ja variogrammi  \gamma (h) erotuksen varianssin suuruutta pisteiden välillä.
Autokorrelaation testaaminen

Vahvassa autokorrelaatiossa näytepisteiden tai sattunnaismuuttujien sijaintien ja näytteiden tai satunnaismuuttujien arvojen välillä on riippuvuussuhde. On yleistä, että esimerkiksi lähellä toisiaan olevissa pisteissä on samansuuruiset arvot. Satunnaisuus heikentää riippuvuuden määrää ja vaikeuttaa riippuvuuden havaitsemista. Onkin olemassa erilaisia testejä sille sisältääkö stokastinen prosessi autokorrelaatiota. Satunnaiskentän autokorrelaatiossa lasketaan eri etäisyyksillä sijaitseville satunnaismuuttujapareille erotukset, kovarianssien tai variogrammien arvot.
Autokorrelaation testaaminen > Mantel-testi autokorrelaatiolle

Testissä verrataan avaruudellisesti jakautuneen näyteotoksen etäisyyksiä  d_{ij} näytteiden arvojen erotuksiin  c_{ij}=|z_{i}-z_{j}|. Jos etäisyys-erotus-pareilla  (d_{ij},c_{ij}) on korkea Pearsonin korrelaatiokerroin, sisältää aineisto autokorrelaatiota. Korrelaatiokerrointa verrataan usein sekoitetun aineiston tuottamaan Pearsonin korrelaatiokertoimeen. Siinä arvot  c_{ij} irrotetaan etäisyyksistään ja sekoitetaan sattumanvaraisesti. Näyteaineiston ja sekoitettujen aineistojen korrelaatiokerroimien eron tulee olla keskimäärin suuri, jotta autokorrelaatio olisi merkittävä. Erotuksen voi korvata erotuksen neliön puolikkaalla  c_{ij}=0,5(z_{i}-z_{j})^{2}, joka on variogrammin estimointilauseke.
Autokorrelaation testaaminen > Moranin I testi autokorrelaatiolle

Moranin I-testi muistuttaa korrelaatiokertoimen laskemista. Se lasketaan etäisyysluokittain annetun etäisyyden  d lähiympäristössä siten, että painokerroin  w_{hi} on yksi, kun näyte kuuluu luokkaan, ja nolla, kun se ei kuulu luokkaan. Lopuksi osoittaja jaetaan painokertoimien summalla  W ja näytteiden varianssilla. Funktion laskukaava on
Testi antaa tuloksia väliltä  -1\leq I(d)\leq 1. Tulokset ovat positiivisia, kun riippuvuus on positiivista eli lähellä toisiaan olevien näytteiden suureen arvot ovat yleensä yhdessä suuria tai yhdessä pieniä. Tulokset ovat negatiivisia, kun riippuvuus on käänteistä eli lähellä toisiaan olevat arvot ovat yleensä erisuuruisia. Toinen näytteistä antaa korkeita arvoja, kun lähellä oleva toinen näyte antaa matalia arvoja. Jos tulos on nolla tai lähellä sitä, ei riippuvuutta eli autokorrelaatiota esiinny.
Autokorrelaation testaaminen > Muita testejä

Muitakin testejä on käytössä. Sellaisia ovat esimerkiksi Ripley'n K-testi ja Geary'n c-testi.
Ilmiöitä

Spatiaalisen autokorrelaation aiheuttavia luonnon- tai yhteiskunnan ilmiöitä on monenlaisia. Alla olevassa luettelossa on tyypillisiä esimerkkejä:
talojen ostohinnat samantyyppisten talojen välillä tietyn kaupunkialueen sisällä ovat yleensä yhtä korkeita
Länsi-Niilin virus leviää kantajalta toiselle lyhyitä matkoja lentävien hyttysten välityksellä
malmiossa olevan louhittavan mineraalin pitoisuusvaihtelut kallioperässä muotoutuivat sulan kivimassa aikanan osittain diffuusion vaikutuksesta
säärintaman aiheuttaman yhtenäisen säätilan muutokset liikkumisensa seurauksena ja sen vaikutukset paikalliseen säähän
Kirjallisuutta

Haining, R.: Spatial data analysis in the social and environmental sciences (409 sivua), Cambridge, Cambridge University Press, 1990
Manly, B. F. J.: Statistics for Environmental Science and Management (326 sivua), Boca Raton, Chapman & Hall, 2001
Upton, G. & Fingleton, B.: Spatial Data Analysis by Example, Volume 1: Point Pattern and Quantitative Data (410 sivua), Norwich, John Wiley & Sons Ltd, 1985
Fortin, Marie-Josee, M. Dale and J. Hoeff: Spatial Analysis in Ecology. Encyclopedia of Environmetrics, 4: s. 2051-2058, 2002
Aiheesta muualla

ArcGIS: How Spatial Autocorrelation (Global Moran's I) works
GEOB 479: Spatial Autocorrelation
Briggs: Spatial Autocorrelation: The Single Most Important Concept in Geography and GIS! (Power Point-esitys)
Carl, G. & Kühn, I.: Analyzing spatial autocorrelation in species distributions using Gaussian and logit models, 2007
Suotuisten pilvien ritarikunta

Ritarikunnan tunnuksia
Suotuisten pilvien ritarikunta (kiin.: 卿雲勳章; pinyin: Qīngyún xūnzhāng) on taiwanilainen ritarikunta, joka on tarkoitettu ansioituneille taiwanilaisille virkamiehille tai sellaisille ulkomaalaisille, jotka ovat tehneet merkittäviä tekoja Taiwanin hyväksi. Virkamiesten kohdalla tällaisiksi ansioiksi luetaan mm. yli 10 vuoden palvelus kun taas muiden kohdalla mm. merkittävän hyväntekeväisyysjärjestön perustaminen tai kansalaisdiplomatia.
Ritarikunnan jäsenyys voidaan myöntää myös postuumisti. Viimeksi näin tehtiin vuonna 2020, jolloin se myönnettiin Tšekin senaatin puhemiehelle, Jaroslav Kuberalle.
Ritarikunta on perustettu vuonna 1941 ja siinä on yhdeksän luokkaa:
1. luokka (erikoissuurristi)
2. luokka (suurristi)
3. luokka (vihreä suurristi)
4. luokka (erikoiskravaatti)
5. luokka (kravaatti)
6. luokka (erikoisruusuke)
7. luokka (ruusuke)
8. luokka (erityisnauha)
9. luokka (nauha)
Suomen maatalousmuseo Sarka

| Suomen maatalousmuseo Sarka |
| --- | --- |
 Saran sisäänkäynti
Tyyppi:  maatalousmuseo
Osoite:  Vanhankirkontie 383, 32200 Loimaa  
Sijainti:  Loimaa
Perustettu:  1. kesäkuuta 2005
Ylläpitäjä:  Suomen maatalousmuseosäätiö
Johtaja:  Lauri Viinikkala
Kotisivut:  sarka.fi
Koordinaatit:  60.833919°N, 22.987531°E
 fiSuomen maatalousmuseo Sarka 
      
Suomen maatalousmuseo Sarka on Loimaalla Varsinais-Suomessa toimiva valtakunnallinen maatalouden vastuumuseo. Museo sijaitsee lähellä Turku–Tampere-valtatietä noin viisi kilometriä Loimaan keskustasta Turkuun päin.
Museon historiaa

Vuonna 1996 maa- ja metsätalousministeriö asetti työryhmän selvittämään maatalousmuseotoiminnan aloittamista Loimaan seudulla. Työryhmän esitysten perusteella museo toteutettiin valtakunnallisena maatalousmuseona ja sen hallinto järjestettiin säätiöpohjaisena.
Valtio (Senaatti-kiinteistöt) rakennutti ja omistaa museokiinteistön ja Suomen maatalousmuseosäätiö vuokraa kiinteistöä Senaatti-kiinteistöltä ja harjoittaa siinä museotoimintaa.
Museon toimintaa rahoitetaan valtionavun turvin ja museolain mukaisesti. Lisäksi Loimaan kaupunki tukee museon toimintaa.
Museon tiloja  alettiin rakentaa vuonna 2004, ja yleisölle se avattiin 1. kesäkuuta 2005. Rakentamisen alkaessa museo sijaitsi vielä silloisen Loimaan kunnan alueella ennen sen ja Loimaan kaupungin kuntaliitosta vuoden 2005 alussa.
Maatalousmuseon johtajana toimi vuosina 2004–2009 taloustieteiden kandidaatti Juha Kuisma. Vuonna 2008 hän erosi toimestaan protestiksi museon valtionavun alentamiselle. Kuisman mukaan valtionapujen pienentäminen leikkasi museon toiminnasta merkittävän osan ja pienennetystä valtionavusta 62 % meni kiinteistömenoihin. Uudeksi museonjohtajaksi valittiin elokuussa 2009 filosofian tohtori Teppo Vihola.
Saatuaan erikoismuseoaseman vuoden 2010 alusta Sarka siirtyi maa- ja metsätalousministeriöstä opetusministeriön alaisuuteen, jolloin sen rahoitus ei enää ole harkinnanvarainen vaan se saa säännöllisen valtionrahoituksen.
Museonjohtaja Teppo Vihola jäi eläkkeelle vuoden 2018 lopussa. Vuoden 2019 alusta vuoden 2022 loppuun Saran johtajana toimi filosofian tohtori Sami Louekari.
Sarka-museolle myönnettiin Vuoden museo -palkinto keväällä 2021. Keväällä 2023 museonjohtajana aloitti filosofian tohtori Lauri Viinikkala. Aiemmin Viinikkala on toiminut Liedon Vanhalinnan johtajana.
Kokoelmat ja näyttelyt

Museon perusnäyttely Maatalouden aika kertoo koko suomalaisen maatalouden 3000-vuotisen tarinan. Tätä täydentävät vaihtuvat näyttelyt eri teemoista sekä taide- ja valokuvanäyttelyt.
Ulkoalueella sijaitsevat Mellilän pappilan vanha riihi ja hirsilatojen rivistö. Kesäisin ulkoalueella on lasten polkutraktori- ja keppihevosradat sekä mahdollisuus tutustua eläviin eläimiin .
Konehallissa on museon toinen pysyvä näyttely On Se Kone!, joka avattiin yleisölle kesäkuussa 2024. Näyttely kertoo suomalaisen maatalouden koneellistumisesta 1900-luvun alusta tähän päivään. Näyttelyssä on esillä muun muassa vanhoja traktoreita, työkoneita ja eläintalouden koneellistumiseen liittyvää esineistöä.
Kolmas pysyvä näyttely "Ennen koneita" avattiin maaliskuussa 2019. Näyttely on koottu aiemman Helsingin yliopiston Viikin maatalousmuseon esineistöstä.
Tilatietojen digitointi

Suomen maatalousmuseo Sarka koordinoi Suomen Maatilat -kirjoissa mainittujen sukutilojen tietojen digitoimista jakamalla halukkaille tallentajille yksityis- ja ryhmäkäyttötunnuksia.
Aiheesta muualla

Kuvia tai muita tiedostoja aiheesta Suomen maatalousmuseo Sarka Wikimedia Commonsissa
Suomen maatalousmuseo Sarka
Eeva Suojanen: Maatalousmuseo sai mittavan kokoelman  13.9.2006. Turun Sanomat. Viitattu 10.6.2007.[vanhentunut linkki]
Suomen valtakunnalliset vastuumuseot
Alvar Aalto -museo
Arkkitehtuurimuseo
Designmuseo
Forum Marinum
Ilmailumuseo
Käsityön museo
Lasimuseo
Lusto
Mobilia
Rautatiemuseo
Sarka
Siida
Teatterimuseo
Tekniikan museo
Työväenmuseo Werstas
Urheilumuseo
Valokuvataiteen museo
Suomen Pienyrittäjät

Suomen Pienyrittäjät on valtakunnallisesti toimiva yhdistys, jonka tavoitteena on edistää pienyrittäjien toimintaedellytyksiä Suomessa. Yhdistys on perustettu vuonna 2005. Yhdistyksen puheenjohtajana toimii Jouko Leväsluoto.
Järjestön tavoitteena on vaikuttaa muun muassa pienyrittäjien verokohteluun ja lisätyövoiman palkkaamisen helpottamiseen.
The Cult Is Alive

| The Cult Is Alive Darkthrone |
| --- | --- | --- |

Studioalbumin tiedot
 Äänitetty : maalis–lokakuu 2005
 Julkaistu: 27. helmikuuta 2006
 Tuottaja(t): Darkthrone
 Tyylilaji: black metal, crust punk
 Kesto: 38.54
 Levy-yhtiö: Peaceville
Listasijoitukset
  22.  59.
Darkthronen muut julkaisut
| Sardonic Wrath 2004 | The Cult Is Alive 2006 | NWOBHM (EP) 2007 |
The Cult Is Alive on norjalaisen black metal -yhtyeen Darkthronen kahdestoista studioalbumi. Musiikillisesti se poikkeaa melko rajusti aikaisemmista levyistä, sisältäen paljon punk rockiin, varsinkin Crust punkiin viittaavia elementtejä. Esimerkiksi kappale "Graveyard Slut" on lähes täysin punk-kappale black metallin sijaan. Yhtyeen rumpali Fenriz onkin kommentoinut albumilla otettua tyylisuuntausta "Voit kutsua sitä Black Metaliksi tai Evil Rockiksi, minä en välitä."
The Cult Is Alivelta julkaistiin yksi single, "Too Old, Too Cold". Albumi on myös Darkthronen ensimmäinen Peacevillen kautta julkaistu levy, sitten 1994 julkaistun Transilvanian hungerin.
Kappaleet

The Cult of Goliath – 4.02
Too Old, Too Cold – 3.04
Atomic Coming – 4.51
Graveyard Slut – 4.04
Underdogs and Overlords – 4.02
Whisky Funeral – 3.59
De underjordiske (Elia Capitolina) – 3.14
Tyster på gud – 3.09
Shut Up – 4.46
Forebyggende krig – 3.41
Kokoonpano

Fenriz – rummut (laulua Graveyard Slutissa ja Forebyggende Krigissä, sekä kitara Tyster På Gudissa)
Nocturno Culto – kitara, bassokitara, laulu
Arvostelut

Allmusic:
Blabbermouth:
Chronicles of Chaos:
Imperiumi.net:
Soundi:
Aiheesta muualla

Darkthrone - Virallinen sivusto (englanniksi)
Sonos Metallicos - The Cult is Alive -arvostelu[vanhentunut linkki]
The Cult Is Alive Discogsissa. (englanniksi)
Albumi The Cult Is Alive Encyclopaedia Metallum -sivustolla (englanniksi)
The Hawthorns

| The Hawthorns |
| --- | --- |

Rakennuksen tiedot
Sijainti:  West Bromwich, Englanti
Koordinaatit:  52°30′33″N, 1°57′50″W
Rakennustyöt aloitettu:  1900
Avattu:  1900
Omistaja:  West Bromwich Albion FC
Katsojakapasiteetti
 26 688  
Lisää rakennusartikkeleitaArkkitehtuurin teemasivulla
The Hawthorns on jalkapallostadion West Bromwichissa, Länsi-Midlandsissa. Se toimii Englannin Valioliigassa pelaavan West Bromwich Albionin kotistadionina. Stadionille mahtuu 26 688 katsojaa. Ensimmäinen ottelu stadionilla pelattiin 3. syyskuuta 1900, kun 20 104 katsojan edessä West Bromwich kohtasi Derby Countyn. Ottelu päättyi tasan 1-1. Stadionin neljä sivua tunnetaan nimillä: West Stand, Birmingham Road End, Smethwick End ja East Stand.
Aiheesta muualla

West Bromwich Albionin kotisivu
Stray Cats (albumi)

| Stray Cats Stray Cats |
| --- | --- | --- |

Studioalbumin tiedot
 Äänitetty : Eden ja Jam Studios, Lontoo
 Julkaistu: 1981
 Tuottaja(t): Dave Edmunds, Brian Setzer & Stray Cats
 Tyylilaji: rockabilly, psychobilly
 Kesto: 36.54
 Levy-yhtiö: Arista Records
Stray Catsin muut julkaisut
|   | Stray Cats 1981 | Gonna Ball 1981 |
Stray Cats on samannimisen yhdysvaltalaisen rockabilly-yhtyeen ensimmäinen studiolevy vuodelta 1981. Levyn on julkaissut Arista Records tunnuksella STRAY 1. Dave Edmunds on tuottanut A-puolen kappaleet 1, 4 ja 6 sekä B-puolen kappaleet 2-5. Brian Setzer & Stray Cats ovat tuottaneet loput kappaleet. Äänittäjinä ovat toimineet Aldo Bocca ja Hein Hoven. Levy on äänitetty Lontoossa Eden ja Jam -studioilla. Yhtyeen managerina ja neuvonantajana on ollut Tony Bidgood.
Levykannen suunnittelijana on ollut Malcolm Garret Assorted iMaGes -yhtiöstä ja valokuvaajina ovat toimineet Gavin Cochrane, Alain de la Mata, Toshi Yajima, Chalkie Davis ja Chris Gabrin.
Levykannessa on mainittu yhtyeen tatuointitaiteilijat Dennis Cockell Lontoosta ja Bob Roberts New Yorkista. Erityiskiitokset on lausuttu Bobby Startupille.
Kappaleet

Runaway Boys – 2.58 (säv. Setzer/McDonnell)
Fishnet Stockings – 2.24 (säv. Setzer)
Ubangi Stomp – 3.12 (säv. Underwood)
Jeanie, Jeanie, Jeanie – 2.18 (säv. Chapman)
Storm The Embassy – 4.06 (säv. Setzer/Phantom)
Rock This Town – 3.24 (säv. Setzer)
Kappaleet > B-puoli

Rumble In Brighton – 3.10 (säv. Setzer/Phantom)
Stray Cat Strut – 3.14 (säv. Setzer)
Crawl Up And Die – 3.11 (säv. B. & J. Feli)
Double Talkin' Baby – 3.02 (säv. Danny Wolfe)
My One Desire – 2.55 (säv. D. Burnette)
Wild Saxaphone – 3.00 (säv. anon.)
Kokoonpano

Brian Setzer – kitara, laulu
Slim Jim Phantom – rummut
Lee Rocker – pystybasso
+
Gary Barnacle – saksofoni
Suomen Pelastuskoiraliitto

Suomen Pelastuskoiraliitto ry (SPeKL) on pelastusalan vapaaehtoisjärjestö, joka toimii pelastuskoiratoimintaa harrastavien yhdistysten keskusjärjestönä Suomessa. Pelastuskoiraliitto kehittää pelastuskoiratyötä yhdessä poliisin, palo- ja pelastusviranomaisten sekä muiden pelastusalan järjestöjen kanssa. Pelastuskoiraliitto on Vapaaehtoisen pelastuspalvelun (Vapepa) ja Suomen pelastusalan keskusjärjestön (SPEK) aktiivinen jäsen.
Pelastuskoirayhdistykset kouluttavat koiria ja niiden ohjaajia työskentelemään Vapaaehtoisen pelastuspalvelun hälytysryhmissä. Suomen Pelastuskoiraliittoon kuuluu 41 pelastuskoirayhdistystä, joissa oli yhteensä 1222 jäsentä tai kannatusjäsentä. Pelastuskoiraliiton jäsenyhdistyksissä oli 47 hälytysryhmää, joissa on 586 jäsentä ja 109 hälytyskelpoista koiraa (tilanne 31.12.2021). Osallistuakseen hälytyksiin koirakon on läpäistävä viranomaisten käyttöönottotarkastus eli Virta.
Suotorpan tyttö

| Suotorpan tyttö> Tösen från Stormyrtorpet.Alkuperäisteos |
| --- | --- |
Kirjailija:  Selma Lagerlöf
Kieli:  ruotsi
Julkaistu:  1908
Suomennos
Suomentaja:  Maija Halonen
Kustantaja:  WSOY
Julkaistu:  1909
Sivumäärä:  101
Löydä lisää kirjojaKirjallisuuden teemasivulta
Suotorpan tyttö (Tösen från Stormyrtorpet) on Selma Lagerlöfin pienoisromaani. Teoksen on suomentanut Maija Halonen, ja se ilmestyi vuonna 1909 WSOY:n kustantamana. Lagerlöf on kirjoittanut romaanista yhdessä Bernt Fredgrenin kanssa myös näytelmän Tösen från Stormyrtorpet, jonka on myös suomentanut Maija Halonen.
Elokuvat

Victor Sjöström ohjasi romaanin pohjalta elokuvan Suotorpan tyttö (Tösen från Stormyrtorpet) jo vuonna 1917. Se oli ensimmäinen Lagerlöfin teksteihin perustuva elokuva. Toisena on Toivo Särkkä ohjannut romaanin pohjalta elokuvan Suotorpan tyttö vuonna 1940. Gustaf Edgren on ohjannut vuonna 1947 elokuvan Suotorpan tyttö (Tösen från Stormyrtorpet). Saksalainen ohjaaja Gustav Ucicky on ohjannut vuonna 1958 elokuvan Das Mädchen vom Moorhof (1958).
Taroko

| Taroko |
| --- | --- |
Muu nimi:  seediq
Tiedot
Alue:   Taiwan
Virallinen kieli:   Taiwan (kansalliskieli)
Puhujia:  4 750 (2008)
Sija:  ei 100 suurimman joukossa
Kirjaimisto:  latinalainen
Kielitieteellinen luokitus
Kielikunta:  austronesialaiset kielet
Kieliryhmä:  atajalikielet
ISO 639-3:  trv
 Ohje 
Taroko (tai seediq) on Taiwanissa puhuttu uhanalainen austronesialainen kieli, jota puhuu äidinkielenään 4 750 ihmistä. Se kuuluu atajalikielten alaryhmään yhdessä tajalin kielen kanssa.
Tarokon puhujat painottuvat vanhempiin ikäluokkiin ja alle 20-vuotiaista hädin tuskin kukaan osaa enää kieltä.
Vuonna 2017 Taiwanin parlamentti päätti korottaa tarakon, yhdessä muiden aboriginaalikielten kanssa, kansallisen kielen asemaa. Laki takaa mm. valtion tuen kielen edistämiselle ja opetukselle.
Tarokoa kirjoitetaan latinalaisin aakkosin.
Fonologia > Konsonantit

|  | Bilabiaali | Alveolaari | Palataali | Velaari | Uvulaari | Glottaali |
| --- | --- | --- | --- | --- | --- | --- |
| Nasaali | m | n |  | ŋ |  |  |
| Klusiili | p | b | t | d | ɟ | k | g | q | ʔ |
| Affrikaatta |  |  | t͡s |  |  |  |
| Frikatiivi |  | s |  | x |  | h |
| Tremulantti |  | ɾ |  |  |  |  |
| Lateraali |  | l |  |  |  |  |
| Approksimantti | w |  | j |  |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolivokaali |  | ə |  |
| Avoin |  | a |  |
Lähde: